ทิสโก้ลงขันตั้งบล.ลาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

ควงพงสะหวันขนรสก.เข้าตลาดรับธุรกิจ‘เวียดนาม’ไม่คืบหน้า
โพสต์ทูเดย์ — ทิสโก้ บุกลาว เซ็น MOU กับธนาคารพงสะหวัน ตั้งบริษัทหลักทรัพย์หวังธุรกิจไอบี นำรัฐวิสาหกิจลาวเข้าตลาดหุ้น
นายไพบูลย์ นลินทรางกูร ประธานเจ้าหน้าที่บริหาร บล.ทิสโก้ เปิดเผยว่า เมื่อวันที่ 22 มี.ค.ที่ผ่านมา ได้เซ็นบันทึกความเข้าใจ (MOU) กับธนาคารพงสะหวัน ซึ่งเป็นธนาคารเอกชนของสาธารณรัฐประชาธิปไตยประชาชนลาว (สปป. ลาว) เพื่อร่วมทุนจัดตั้งบริษัทหลัก ทรัพย์ในลาว
“การทำบันทึกร่วมกันจัดตั้งบริษัทหลักทรัพย์และแสดงความจำนงให้เห็นว่าทางทิสโก้พร้อมที่จะร่วมดำเนินงานเมื่อตลาดหุ้นลาวเปิดให้บริการอย่างเป็นทางการในปลายปีนี้” นายไพบูลย์ กล่าว
สำหรับสัดส่วนการถือหุ้นทั้งสองฝ่ายนั้นยังไม่ได้ลงลึกในรายละเอียดเพราะขณะสำนักงานคณะกรรมการกำกับหลักทรัพย์และตลาดหลักทรัพย์ของ สปป.ลาว(คลต.) อยู่ระหว่างการร่างกฎระเบียบต่างๆ 
นายไพบูลย์ กล่าวว่า ธุรกิจที่คาดว่าจะเกิดขึ้นใน สปป.ลาว คือ ธุรกิจด้านวาณิชธนกิจ (ไอบี) โดยการเป็นที่ปรึกษาในการนำสินค้าเข้าจดทะเบียนในตลาดหุ้นลาว ซึ่งเบื้องต้นนั้นน่าจะเป็นรัฐวิสาหกิจ (รสก.) ของ สปป.ลาว ที่คาดว่าจะเข้าจดทะเบียนในตลาดหุ้นประมาณ 10 แห่ง ทั้งนี้เป็นเพราะทิสโก้มีประสบการณ์และมีความชำนาญในการนำรัฐวิสาหกิจไทยเข้าจดทะเบียนในตลาดหุ้น
สำหรับในส่วนของธุรกิจนายหน้าซื้อขายหลักทรัพย์นั้นคงจะตามมาในภายหลังเพราะเบื้องต้นของตลาดหุ้นเปิดใหม่คงจะต้องหาสินค้ามาจดทะเบียนในตลาดหุ้นก่อน
“ทิสโก้ถือเป็นบริษัทหลักทรัพย์ไทยเจ้าแรกที่เข้าไปลงทุนใน สปป. ลาว ขณะที่ประเทศอื่นก็เข้ามาแล้ว เช่น เวียดนาม จีน และเกาหลีใต้ โดยเฉพาะเกาหลีใต้นั้นจะเป็นผู้วางระบบซื้อขายให้กับตลาดหุ้นลาว ส่วนตลาดหุ้นไทยก็เป็นที่ปรึกษาและให้ความรู้ด้านอื่นๆ ด้วย 
ก่อนหน้านี้บริษัทออกไปเซ็น MOU ที่เวียดนามนั้น ทางเวียดนามชะลอทุกอย่างออกไปอย่างไม่มีกำหนด ทำให้การดำเนินการหยุดไปทั้งหมดด้วย